Diari Oficial de la Generalitat Valenciana


Sumari del DOGV 6906, del 20-11-2012 (2012/10040)

RESOLUCIÓ de 15 de novembre de 2012, del conseller de Justícia i Benestar Social, per la qual s'incrementen els crèdits que han de finançar les ajudes convocades per mitjà de l'Orde de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6906

Data del DOGV
:   20-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10448


Data del document
:   15-11-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * ajuda social
    * ajuda pública
    * suport econòmic
    * dona
    * violència
    * discapacitat

RESOLUCIÓ de 15 de novembre de 2012, del conseller de Justícia i Benestar Social, per la qual s'incrementen els crèdits que han de finançar les ajudes convocades per mitjà de l'Orde de 3 de maig de 2007, de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere. [2012/10527]  
L'Orde de 3 de maig de 2007 (DOCV núm. 5507, de 08.05.2007), de la Conselleria de Benestar Social, per la qual s'establix el procediment de concessió i pagament de l'ajuda econòmica prevista en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, dirigida a les víctimes de violència de gènere per a les quals queda acreditada insuficiència de recursos i unes especials dificultats per a obtindre un lloc de treball, i desplegada en el Reial Decret 1452/2005, de 2 de desembre, pel qual es regula l'ajuda econòmica establida en l'article 27 esmentat, establix en la disposició addicional primera que anualment, mitjançant una resolució de la Conselleria de Benestar Social, es donarà publicitat als crèdits que finançaran les ajudes regulades en eixa orde.  
Aprovada i publicada la Llei 10/2011, de 27 de desembre, de Pressupostos de la Generalitat per a l'exercici 2012 (DOCV núm. 6682, de 30.12.2011), en aplicació del que establix la disposició addicional primera de l'orde esmentada i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, mitjançant Resolució de 9 de febrer de 2012, es procedix a donar publicitat als crèdits i a les línies de subvenció destinades al finançament de les ajudes regulades per l'Orde de 3 de maig de 2007, de la Conselleria de Benestar Social.  
No obstant això, una vegada analitzades les sol·licituds presentades, resulta necessari incrementar els crèdits de la línia T6383 «Ajudes per a dones víctimes de violència de gènere» per a poder atendre totes les sol·licituds amb dret a ajuda.  
En virtut d'això, i fent ús de les facultats que em conferixen l'article 47.11 del Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana i el Decret 99/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, resolc:  
  
Primer  
Incrementar la quantia dels crèdits destinats a finançar les ajudes regulades en l'Orde de 3 de maig de 2007 (DOCV núm. 5507, de 08.05.2007), de la Conselleria de Benestar Social, per la qual es regula l'ajuda econòmica a favor de les víctimes de violència de gènere, establida en l'article 27 de la Llei Orgànica 1/2004, de 28 de desembre, de Mesures de Protecció Integral contra la Violència de Gènere, que s'indiquen a continuació, a càrrec del programa pressupostari 323.10 «Promoció de les famílies i dona».  
  
Denominació: Ajudes per a dones víctimes de violència de gènere  
Línia de subvenció: T6383  
Consignació pressupostària: 338.510,00 €  
Increment de 80.000,00 €, passa de 338.510,00 € a 418.510,00 €  
Procedència i quantia dels fons: Ministeri de Sanitat, Política Social i Igualtat, 418.510,00 €  
  
Segon  
Publicar esta resolució en el Diari Oficial de la Comunitat Valenciana.  
  
València, 15 de novembre de 2012.- El conseller de Justícia i Benestar Social: Jorge Cabré Rico.